MARPARA-AH RSTC HAWNG,"806/2024-2025 Mamit 14th June, 2024 : Vawiin khan Marpara khua Mamit District-ah naupang sikul kal lote pualin Residential Special Training Centre (RSTC) chu Pu Laldingliana,  District Project Coordinator, Samagra Shiksha chuan a hawng. Pu Laldingliana, DPC chuan Samagra Shiksha hmalakna reng reng chu endik tlaka tha, chi tin hnam tinte tana malsawmna, zirna quality tha tak pekna atana hmalakna hlawhtling tak a ni zel ang a ti. Mamit District-ah hian naupang sikul kal lo 237 an awm mek a. RSTC hi Marpara, West Phaileng leh Kawrtethawveng-ah hawn niin School ang deuhva naupang school kal lote enkawlna chi dang Non Residential Special Training Centre pawh District chhungah 7 hawn mek a ni bawk. RSTC Marpara hawnna inkhawm hi Pu Emmanuela, Additional DPC-in a kaihruai a, khawtlang hruaitute leh zirtirtute leh naupang mi 100 velin hun hi an hmang a ni. Attachment Loading attachment...",Dated: 14 th Jun 24 9:28 AM,https://dipr.mizoram.gov.in/post/marpara-ah-rstc-hawng